Diari Oficial de la Generalitat Valenciana


Sumari del DOGV 6491, del 30-03-2011 (2011/3536)

RESOLUCIÓ de 30 de desembre de 2010, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es reduïx l'ajuda concedida al llargmetratge El Capitán Trueno y el Santo Grial.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6491

Data del DOGV
:   30-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3536


Data del document
:   30-12-2010

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2010, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es reduïx l'ajuda concedida al llargmetratge El Capitán Trueno y el Santo Grial. [2011/3536]  
Antecedents de fet  
  
Primer  
Per la Resolució de 20 d'abril de 2010, de la presidenta de l'Institut Valencià de l'Audiovisual i de la Cinematografia Ricardo Muñoz Suay, es van convocar les ajudes a la producció d'obres audiovisuals i cinematogràfiques que siguen portadores de mèrits artístics i culturals propis, i que es roden totalment o parcialment a la Comunitat Valenciana (DOCV 6267, de 14 de maig de 2010).  
  
Segon  
D'acord amb la resolució de convocatòria, la vicepresidència de l'Institut Valencià de l'Audiovisual i de la Cinematografia Ricardo Muñoz Suay va resoldre el nomenament dels membres de les comissions avaluadores per a la valoració dels projectes presentats.  
  
Tercer  
La comissió avaluadora de les ajudes es van reunir a la seu de la Conselleria de Cultura i Esport. Per a la valoració dels projectes les comissions van aplicar els criteris establits en la resolució de convocatòria.  
  
Quart  
La comissió va emetre un informe en el qual s'especificava la valoració positiva de determinats projectes en aplicació de les bases de la resolució de convocatòria de les ajudes de 2010.  
  
Cinqué  
Vist l'informe de la comissió avaluadora de les propostes presentades i la proposta del vicepresident de l'Institut Valencià de l'Audiovisual i de la Cinematografia Ricardo Muñoz Suay, de conformitat amb les bases i modificacions posteriors de la convocatòria, la presidenta de l'Institut Valencià de l'Audiovisual i de la Cinematografia Ricardo Muñoz Suay va resoldre l'adjudicació d'estes ajudes el 7 de setembre de 2010 (DOCV 6356, de 16 de setembre de 2010).  
  
Sisé  
El beneficiari ha aportat la documentació del projecte que modifica el gasto local i l'import del qual és inferior a l'aprovat per la resolució d'adjudicació.  
  
Fonaments de dret  
  
La presidenta de l'Institut Valencià de l'Audiovisual i de la Cinematografia Ricardo Muñoz Suay és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de l'Audiovisual i de la Cinematografia i acceptant la proposta del vicepresident de l'Institut Valencià de l'Audiovisual i de la Cinematografia, resolc:  
D'acord amb les bases de la resolució de convocatòria, reduir a 698.803,04 euros l'import de la subvenció atorgada al llargmetratge El Capitán Trueno y el Santo Grial, de l'empresa beneficiària Sorolla Films, SA, de conformitat amb la reducció de l'import justificat com a gasto local qualificable.   
Projecte: El Capitán Trueno y el Santo Grial.  
Productora: Sorolla Films, SA. CIF: B63853698.  
Pressupost: 8.390.400 €. Gasto local qualificable previst: 4.367.519 €.  
Subvenció total proposta (20% del 80% del gasto local qualificable): 698.803,04 €.  
Subvenció a càrrec dels pressupostos de 2010: 384.728,42 €.  
Subvenció a càrrec dels pressupostos de 2011: 314.074,62 €.   
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual i de la Cinematografia Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació de la present resolució.  
  
València, 30 de desembre de 2010.- La presidenta: Trinidad María Miró Mira.